Kaboem Mielies - Hengel Aas - Mielie Pitte
Vroër jare het jy erdwurms, mielie pitte en bruinbrood saam met jou hengelwaters toe geneem as hengel aas. Dit was die vernaamste aas en dit het vis gevang en baie ook, maar deesdae is daar so baie verskillende ase dat jy dit onmoontlik op een dag kan gebruik. Nou wat presies het gebeur, is die visse se spyskaart groter, of het die hengelaar dalk net te gesofistikeerd geword?
Logika sê vir ons dat kaboem mielies darem maar eintlik 'n snaakse ding is om te gebruik as hengel aas vir karp. Tog as ons kyk na die landerye langs die damme, sal ons die afleiding kan maak dat met storm reën, mielies vanaf die lande in die damme in spoel en sodoende begin dien as voedsel vir die karp.
Mielie pitte, net soos erdwurms, was, is en sal altyd een van die mees betroubaarste aas vir karp bly. Hengelaars kan dit gekook of ongekook by die meeste hengelwinkels koop in verskillende geure en kleure, of jy kan die kaboem mielies self kook en jou eie geure en kleure byvoeg soos jy dit verkies. Moet asb net nooit ongekookde mielies gebruik nie want dit kan tot die dood van 'n karp ly.
Langlynhengelaars is versot daarop om kaboem mielies te gebruik om groot karp mee te vang. Hulle week die mielies oornag en kook dit dan baie stadig vir 'n paar uur lank. Die geheime resep om kaboem mielies te kook is teen 'n lae temperatuur in 'n drukkoker.
Die maklikste opsie vir 'n goeie gekookde, gekleurde en gegeurde mielie bly om dit te gaan koop by jou naaste hengelwinkel. Dit word netjies verpak in houers of bottels met preserveer middels klaar bygevoeg om seker te maak dat dit nie vining sleg word nie. As jy sou verkies om self jou mielies te kook moet so halwe blik op 'n slag gebruik word sodat dit deeglik deurgemeng kan word. As jy te veel mielies op 'n slag probeer geur dan raak dit moeilik om alles deur te werk en te roer. Voeg die kleursels en geursels by nadat die mielies gekook is om seker te maak dat hulle soveel moontlik van die geur kan optrek. Moontlike geure wat jy aan kan dink sou bv. Amandel, Anys, Piesang, Pynappel en Knoffel insluit.
Kook jou eie Kaboem Mielies
Stap 1 - Jou mielies moet eers vir 24 to 48 uur in water lê sodat hulle behoorlik water kan opsuig en swel. Die week van die mielies verkort die kook proses en sal verseker dat die mielies heeltemal gaar kook.
Stap 2 - Voor die week proses moet jy die mielies weeg as jy nie reeds die gewig het nie. Voeg nou 'n kwart tee lepel sout en 'n eetlepel suiker vir elke kilogram mielies wat jy gaan kook by die water.
Stap 3 - Kook nou die pitte op die stoof of 'n gas stoof soos verskies. Maak gereeld seker dat die mielies nie droog kook nie en goed bedek is met water. As nuwe water by gegooi moet word, kook dit dan eers in 'n ketel sodat die water in die pot konstant by kook temperatuur bly. Jy sal weet die mielies is gereed wanneer jy hulle tussen jou duim en wysvinger kan stukkend druk.
Stap 4 - Afhangende van wat jy met die pitte volgende wil doen kan jy die pitte of in die water hou as jy hulle heel wil voer by die dam of as jy hulle wil maal dan kan jy nou die water uitgooi en die pitte laat afkoel. As jy die pitte heel wil voer dan stel ek voor jy plaas die deksel op en laat hulle so afkoel vir 'n rukkie. Hou 'n gedeelte van die deksel oop anders kan die stoom opbou in die emmer.
Stap 5 - Na die mielies afgekoel het kan jy hulle met 'n vleismeuletjie fyn maal. Indien jy verkies om hulle te geur dan gaan jy glas botteltjies en geurkonsentraat nodig hê. Vul die bottels tot net onder die nek van die bottel en gooi dan die konsentraat in todat die mielies behoorlik bedek is. Draai die prop styf toe en laat staan vir 'n paar dae sodat die geursel behoorlik kan intrek in die kaboem mielies in.
NB. Afhangende van hoe lank voor jy gaan visvang jy die mielies kook om as voer te gebruik mag dit dalk nodig wees om 'n preserveer middel by te gooi as jy nie wil he jou mielies moet begin fermenteer, suur word, nie. Mielies wat begin fermenteer is eintlik baie beter as die want nie begin fermenteer want hulle begin om hulle eie natuurlikke alkohol, suikers, olies en aantrek middels vry te stel plus hulle maak 'n lekker taai soet vloeistof wat in die water vrygestel word en vis baie goed lok. Suur is dus nie altyd sleg nie. Indien jy jou mielies wil laat begin fermenteer kan jy "Active CSL" (Corn Steep Liquir) by gooi om die proses vinniger te laat gebeur.
Wanneer daar vir kleiner karp gehengel word is slegs een mielie pit voldoende; maar vir groot, 10kg plus menere, kan jy maar meer as een pit op die hoek ryg. Wanneer jy egter baie groot pitte soos XL Kaboem gebruik is slegs een nodig.
Hoe om sag gekookte mielies (insluitend Sweetcorn) te haak.
Stap 1 - Soek 'n mielie pit met 'n mooi kleur en wat nog ferm is sodat hy duidelik sal uitstaan op die bodem.
Stap 2 - Haak nou die punt van die hoek deur die plat kant van die mielie tot aan die ander kant uit.
Stap 3 - Die hoek punt is nou mooi oop en die mielie sit stewig.
Stap 4 - Met een mielie aan die hoek kan jy die hoeksteel binne in die voerbal druk sodat die hoek mooi op die voerbal gaan lê wanneer die voerbal oplos in die water.
Wat ook goed werk is om 'n tipe van "sosatie" te maak waar verskillende ase gekombineer word. Plaas een mielie aan die voorkant van die hoek en 'n stukkie bruinbrood agter op die steel of 'n erdwurm wat deurgeryg is met die pit voor aan. 'n Stukkie deeg kan ook agter op die hoek geplaas word in plaas van die bruin brood. Of gebruik kombinasies soos 'n mielie, dan iets anders en dan weer 'n mielie… gebruik gerus jou verbeelding!
1 - Mielie met 'n bruinbrood of 'n soet degie.
2 - Mielie met 'n floatie. Die floatie maak die mielie ligter sodat die vis hom makliker kan opsuig.
3 - 'n Mielie en 'n erdwurm vir vis wat beide ase lief het. Die mielie hou die erdwurm mooi in plek sodat hy nie kan afkom nie.
Grondvoer speel ook 'n baie belangrikke rol. Brei die grondvoer wat jy gaan gebruik eers baie goed on seker te maak dat dit nie afval tydens die gooi nie. Maak dan 'n gaatjie in die voer en plaas die hoek met die mielie op daarin. Druk dan die voer vas om die hoek sodat dat die hoek nie kan uit kom nie. Die hoek met die mielie sal nou mooi in die middel van die voerkol lê na die voer opgelos het in die water, gereed vir die karp om hom op te tel.
Menigde hengelaars glo dat die beste manier om met mielies te hengel is om die hoek se punt in die mielie in te steek, ander glo weer die beste vangste gebeur wanneer die hoek se punt deur die mieliepit gesteek word. Die laasgenoemde metode sal wel verseker dat die pit nie so maklik afval nie, selfs met 'n stewige gooi. Toets gerus self die verskillende metodes van mielies ryg en kyk watse ene werk vir jou die beste.